CELEX: 52017PC0271
Language: sl
Date: 2017-05-30
Title: Predlog SKLEP EVROPSKEGA PARLAMENTA IN SVETA o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj

EVROPSKA KOMISIJA
            Bruselj, 30.5.2017
            COM(2017) 271 final
            Predlog
            SKLEP EVROPSKEGA PARLAMENTA IN SVETA
            o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj
            
               
         
         
            
               OBRAZLOŽITVENI MEMORANDUM
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  1
                omogoča uporabo instrumenta prilagodljivosti za financiranje jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več razdelkov večletnega finančnega okvira. Komisija je predlagala spremembo Uredbe Sveta (EU, Euratom) št. 1311/2013
                  2
               . Predlog, kot ga je spremenil Svet, je prejel splošno politično soglasje v Svetu in odobritev Evropskega parlamenta
                  3
               . Po pričakovanjih naj bi Svet sprejel sveženj o vmesnem pregledu kmalu po predstavitvi predloga proračuna za leto 2018. Zato se zdi primerno predlagati predlog proračuna za leto 2018 in ta sklep o uporabi sredstev, ki ju je treba predstaviti skupaj ter pri tem upoštevati pričakovane spremembe Uredbe Sveta št. 1311/2013. V primeru ponovnega odloga formalnega sprejetja spremembe uredbe o večletnem finančnem okviru pa bo ta predlog spremenjen tako, da se upoštevajo določbe uredbe o večletnem finančnem okviru, kot bo veljala v času sprejetja proračuna za leto 2018.
            
            
               Potem ko je preučila vse možnosti za prerazporeditev odobritev in izčrpala vsa nedodeljena sredstva iz razlike do zgornje meje v okviru razdelka odhodkov Varnost in državljanstvo (razdelek 3), Komisija v skladu s členom 11 Uredbe Sveta št. 1311/2013 in točko 12 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  4
                predlaga uporabo instrumenta prilagodljivosti v letu 2018 v znesku 817,1 milijona EUR. 
            
            
               Razpoložljivost sredstev iz instrumenta prilagodljivosti po spremembi uredbe o večletnem finančnem okviru je: letni znesek v višini 600 milijonov EUR (v cenah iz leta 2011), ki ustreza 689 milijonom EUR v tekočih cenah, povečan za zapadle zneske iz Solidarnostnega sklada Evropske unije in Evropskega sklada za prilagoditev globalizaciji (zapadli znesek ob koncu leta 2016 je znašal 646 milijonov EUR). Če se upošteva tudi nedodeljeni znesek od deleža za leto 2017 (ki ustreza povečanju letnega zneska s 471 milijonov EUR na 600 milijonov EUR) v višini 129 milijonov EUR v cenah iz leta 2011, ki ustreza 146 milijonom EUR v tekočih cenah, skupna razpoložljiva sredstva instrumenta prilagodljivosti znašajo 1 481 milijonov EUR.
            
            
               Znesek za uporabo je 817,1 milijona EUR nad zgornjo mejo razdelka 3 večletnega finančnega okvira, namenjen pa je financiranju podpore za ukrepe za obvladovanje izzivov migracij, pritokov beguncev in varnostnih groženj.
            
            
               Če bi prišlo do ponovnega odloga formalnega sprejetja spremembe uredbe o večletnem finančnem okviru, je lahko ta predlog spremenjen tako: uporabljen znesek bi se zmanjšal na 541 milijonov EUR, predstavljen pa bi bil predlog za uporabo varnostne rezerve, da bi se zagotovili preostali zneski, potrebni za financiranje migracijskih in varnostnih odhodkov v razdelku 3 nad zgornjo mejo (276,1 milijona EUR s predvideno izravnavo v razdelku 2 v istem letu).
            
            
               Okvirne odobritve plačil, ki ustrezajo predlagani uporabi instrumenta prilagodljivosti, so bile izračunane na podlagi pravil, ki veljajo za predhodno financiranje, potrditev predhodnega financiranja in končna plačila za različne vrste ukrepov, ki se bodo financirali, ter so navedene v spodnji tabeli:
            
            
               (v mio. EUR, v tekočih cenah)
            
            
                     
                        Leto
                     
                  
                  
                     
                        Odobritve plačil v zvezi z uporabo instrumenta prilagodljivosti za ukrepe za obvladovanje begunske krize v letu 2018
                     
                  
               
                     
                        2018
                     
                  
                  
                     
                        452,9
                     
                  
               
                     
                        2019
                     
                  
                  
                     
                        207,6
                     
                  
               
                     
                        2020
                     
                  
                  
                     
                        123,3
                     
                  
               
                     
                        2021
                     
                  
                  
                     
                        33,3
                     
                  
               
                     
                        Skupaj
                     
                  
                  
                     
                        817,1
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi instrumenta prilagodljivosti za financiranje takojšnjih proračunskih ukrepov za obvladovanje trenutnih izzivov migracij, pritokov beguncev in varnostnih groženj
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  5
                in zlasti točke 12 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega: 
            
            
               (1)Instrument prilagodljivosti je namenjen zagotavljanju financiranja jasno opredeljenih odhodkov, ki jih ni mogoče financirati v okviru zgornjih mej, ki so na razpolago za enega ali več drugih razdelkov.
            
            
               (2)Zgornja meja, ki je na razpolago za letni znesek instrumenta prilagodljivosti, je 600 000 000 milijonov EUR (v cenah iz leta 2011), kot je določeno v členu 11 Uredbe Sveta (EU, Euratom) št. 1311/2013
                  6
               . 
            
         
         
            
               (3)Da bi lahko obvladali trenutne izzive migracij, pritoka beguncev in varnostnih groženj, je nujno treba uporabiti znatne dodatne zneske za financiranje takšnih ukrepov.
            
            
               (4)Po preučitvi vseh možnosti za prerazporeditev sredstev v okviru zgornje meje za odhodke v razdelku 3 (Varnost in državljanstvo) kaže, da je za financiranje ukrepov na področju migracij, beguncev in varnosti, potrebno sredstva, ki so v ta namen na voljo v splošnem proračunu Unije za proračunsko leto 2018, dopolniti s sredstvi instrumenta prilagodljivosti nad zgornjo mejo razdelka 3, in sicer v znesku 817 056 198 milijonov EUR. Ta znesek vključuje zneske Solidarnostnega sklada Evropske unije in Evropskega sklada za prilagoditev globalizaciji, zapadle v preteklih letih, v skladu s členom 11(1) Uredbe (EU, Euratom) št. 1311/2013. 
            
            
               (5)V skladu s pričakovano razdelitvijo plačil bodo odobritve plačil, ki ustrezajo uporabi instrumenta prilagodljivosti, porazdeljene na več proračunskih let.
            
            
               SPREJELA NASLEDNJI SKLEP:
            
            
               Člen 1
            
            
               1.V okviru splošnega proračuna Unije za proračunsko leto 2018 se instrument prilagodljivosti uporabi za zagotovitev 817 056 198 EUR v odobritvah za prevzem obveznosti v razdelku 3 (Varnost in državljanstvo).
            
            
               Znesek iz prvega pododstavka se uporabi za financiranje ukrepov, namenjenih obravnavi trenutnih izzivov migracij, pritoka beguncev in varnostnih groženj.
            
            
               2.Odobritve plačil, ki ustrezajo uporabi instrumenta prilagodljivosti v skladu z odstavkom 1, se porazdelijo:
            
            
               (a)452 952 126 EUR v letu 2018;
            
            
               (b)207 556 299 EUR v letu 2019;
            
            
               (c)123 308 626 EUR v letu 2020;
            
            
               (d)33 339 147 EUR v letu 2021.
            
            
               Vendar pa se posebni zneski odobritev plačil iz prvega pododstavka lahko prilagodijo za posamezno proračunsko leto in se odobrijo v skladu z letnim proračunskim postopkom. 
            
            
               Člen 2
            
            
               Ta sklep začne veljati dvajseti dan po objavi v Uradnem listu Evropske unije.
            
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  UL L 347, 20.12.2013, str. 884.
               
               
                  
                     (2)
                  COM(2016) 604 z dne 14. septembra 2016.
               
               
                  
                     (3)
                  P8_TA(2017)0111 z dne 5. aprila 2017.
               
               
                  
                     (4)
                  UL C 373, 20.12.2013, str. 1.
               
               
                  
                     (5)
                  UL C 373, 20.12.2013, str. 1.
               
               
                  
                     (6)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).